**De ziua mamei**

*Daniela Achim Harabagiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De ziua mamei

E ziua mamei mele azi,

E zi de sărbatoare,

Îi țin în palme –obrajii calzi

Și-îi dau o sărutare!

Și mâinile i le sărut,

Dibace și muncite,

Ce mă-ngrijesc atât de mult,

În orice zi și noapte.

Mămica mea frumoasă ești

Și blândă ești, și bună,

Ca soarele imi strălucești,

Imi ești și stea și lună!

Măicuța mea, de daruri plină,

La zi de bucurie,

Eu iți doresc din inimă,

Ani mulți și fericiți! O mie!

13.05.2016

Poezii pentru copii